CELEX: 32017R1199
Language: fi
Date: 2017-07-04 00:00:00
Title: Euroopan parlamentin ja neuvoston asetus (EU) 2017/1199, annettu 4 päivänä heinäkuuta 2017, asetuksen (EU) N:o 1303/2013 muuttamisesta erityistoimenpiteiden osalta, jotka koskevat lisätuen antamista luonnonkatastrofeista kärsiville jäsenvaltioille

7.7.2017   
               
               
                  FI
               
               
                  Euroopan unionin virallinen lehti
               
               
                  L 176/1
               
            EUROOPAN PARLAMENTIN JA NEUVOSTON ASETUS (EU) 2017/1199,
      annettu 4 päivänä heinäkuuta 2017,
      asetuksen (EU) N:o 1303/2013 muuttamisesta erityistoimenpiteiden osalta, jotka koskevat lisätuen antamista luonnonkatastrofeista kärsiville jäsenvaltioille
      EUROOPAN PARLAMENTTI JA EUROOPAN UNIONIN NEUVOSTO, jotka
      ottavat huomioon Euroopan unionin toiminnasta tehdyn sopimuksen ja erityisesti sen 177 artiklan,
      ottavat huomioon Euroopan komission ehdotuksen,
      sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
      ottavat huomioon Euroopan talous- ja sosiaalikomitean lausunnon (1),
      ovat kuulleet alueiden komiteaa,
      noudattavat tavallista lainsäätämisjärjestystä (2),
      sekä katsovat seuraavaa:
      
                  (1)
               
               
                  Euroopan parlamentin ja neuvoston asetuksessa (EU) N:o 1303/2013 (3) säädetään Euroopan rakenne- ja investointirahastoihin, mukaan luettuna Euroopan aluekehitysrahasto, jäljempänä ’EAKR’, sovellettavista yhteisistä ja yleisistä säännöistä. Lisätuen antamiseksi luonnonkatastrofeista kärsiville jäsenvaltioille olisi oltava mahdollista sisällyttää toimenpideohjelmaan erillinen toimintalinja, joka kattaa Euroopan parlamentin ja neuvoston asetuksessa (EU) N:o 1301/2013 (4) säädetyt EAKR:n investointiprioriteetit ja jossa osarahoitusosuus on enintään 95 prosenttia.
               
            
                  (2)
               
               
                  Toimien, jotka on määrä osarahoittaa luonnonkatastrofeja koskevasta erillisestä toimintalinjasta, olisi oltava neuvoston asetuksessa (EY) N:o 2012/2002 (5) määriteltyjen suurten luonnonkatastrofien tai alueellisten luonnonkatastrofien johdosta toteutettavia jälleenrakentamiseen tähtääviä toimia.
               
            
                  (3)
               
               
                  Luonnonkatastrofeja koskevan erillisen toimintalinjan toimien osalta on tarpeen ottaa käyttöön poikkeus yleisistä säännöistä, jotka koskevat menojen tukikelpoisuuden alkamispäivää suhteessa menoihin, jotka tulevat tukikelpoisiksi ohjelman muutoksen johdosta, sen varmistamiseksi, että jäsenvaltioiden viranomaisten heti katastrofin jälkeen, mutta ennen toimenpideohjelman muuttamista, toteuttamat toimet voidaan osarahoittaa.
               
            
                  (4)
               
               
                  Jotta aiheutuneet ja maksetut menot ovat tukikelpoisia siitä päivästä, jona luonnonkatastrofi tapahtui, vaikka se olisi ennen tämän asetuksen voimaantuloa, edunsaajien menojen tukikelpoisuuden alkamispäivää koskevaa vastaavaa säännöstä olisi sovellettava taannehtivasti.
               
            
                  (5)
               
               
                  Sen vuoksi asetusta (EU) N:o 1303/2013 olisi muutettava,
               
            OVAT HYVÄKSYNEET TÄMÄN ASETUKSEN:
      1 artikla
      Asetuksen (EU) N:o 1303/2013 muuttaminen
      Lisätään asetuksen (EU) N:o 1303/2013 120 artiklaan kohta seuraavasti:
      
         ”8.   Toimenpideohjelmassa voidaan perustaa erillinen toimintalinja, jonka osarahoitusosuus on enimmillään 95 prosenttia ja jonka tarkoituksena on tukea sellaisia toimia, jotka täyttävät kaikki seuraavat edellytykset:
         
                     a)
                  
                  
                     hallintoviranomaiset valitsevat toimet, jotka toteutetaan neuvoston asetuksen (EY) N:o 2012/2002 (*1) 2 artiklan 2 ja 3 kohdassa määriteltyjen suurten luonnonkatastrofien tai alueellisten luonnonkatastrofien johdosta;
                  
               
                     b)
                  
                  
                     toimet ovat luonnonkatastrofien johdosta toteutettavia jälleenrakentamiseen tähtääviä toimia; ja
                  
               
                     c)
                  
                  
                     toimia tuetaan EAKR:n investointiprioriteettien puitteissa.
                  
               Ensimmäisessä alakohdassa tarkoitetuille toimille myönnettävä määrä saa olla enintään 5 prosenttia EAKR:n rahoitusosuuden kokonaismäärästä jäsenvaltiossa ohjelmakaudella 2014–2020.
         Poiketen siitä, mitä 65 artiklan 9 kohdassa säädetään, tämän toimintalinjan mukaisista toimista aiheutuvat menot ovat tukikelpoisia siitä päivästä, jona luonnonkatastrofi tapahtui.
         Jos ensimmäisessä alakohdassa tarkoitettuihin toimiin liittyvät menot on sisällytetty maksatushakemukseen, joka on toimitettu komissiolle ennen erillisen toimintalinjan perustamista, jäsenvaltio tekee tarpeelliset tarkistukset ohjelman muutoksen hyväksymisen jälkeen jätettyyn seuraavaan maksatushakemukseen ja tarvittaessa seuraaviin tileihin.
      
      2 artikla
      Voimaantulo ja soveltaminen
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      Sen 1 artiklaa sovelletaan 1 päivästä tammikuuta 2014.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Strasbourgissa 4 päivänä heinäkuuta 2017.
         
            
               Euroopan parlamentin puolesta
            
            
               Puhemies
            
            A. TAJANI
         
         
            
               Neuvoston puolesta
            
            
               Puheenjohtaja
            
            M. MAASIKAS
         
      
      
         (1)  EUVL C 173, 31.5.2017, s. 38.
      
         (2)  Euroopan parlamentin kanta, vahvistettu 13. kesäkuuta 2017 (ei vielä julkaistu virallisessa lehdessä), ja neuvoston päätös, tehty 26. kesäkuuta 2017.
      
         (3)  Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).
      
         (4)  Euroopan parlamentin ja neuvoston asetus (EU) N:o 1301/2013, annettu 17 päivänä joulukuuta 2013, Euroopan aluekehitysrahastosta ja Investoinnit kasvuun ja työpaikkoihin -tavoitetta koskevista erityissäännöksistä sekä asetuksen (EY) N:o 1080/2006 kumoamisesta (EUVL L 347, 20.12.2013, s. 289).
      
         (5)  Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL L 311, 14.11.2002, s. 3).